Administration

Le parola administration {s} [ad-mi-nis-tra-tsión] es derivate del latino administratio: un composito de ad ("a") e ministratio ("dar servicio").

In le usage moderne, le parola ha significatos particular in contextos particular, ma totes retene iste senso de provision de servicio.

In multe casos, administration vole dicer multo generalmente: labor in officio. Tal labor include mantener le responsabilitate financiari per medio de un contabilitate consistente inter alteres de libros de cassa e de jornales. Anteriormente illos esseva scribite a mano. Durante le 20me seculo, le machina a scriber esseva de plus in plus empleate, e in le annos 1980 e annos 1990 le computator lo reimplaciava.

Hodie, administration vole sovente dicer labor automatisate con bases de datos inter alteres pro le departimentos del personal, como le pagamento del salario, le registration del dies libere, et cetera. Altere exemplos include le affaires logistic e le autoritates del allocationes social. In le sector del servicios de sanitate se parla del administration del patientes o del administration medical.

Categoria:Stato